recursal/SuperWikiNEXT-32B huggingface dataset:
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Cisticola|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**செம்பழுப்பு கதிர்க்குருவி** (*Rufous cisticola*)(*சிசுடிகோலா ரூபசு*) என்பது சிசுடிகோலிடே குடும்பத்தில் உள்ள ஒரு வகை பறவை சிற்றினம் ஆகும். இது புர்க்கினா பாசோ, கமரூன், மத்திய ஆப்பிரிக்கக் குடியரசு, சாட், காம்பியா, கானா, கினி, மாலி, நைஜீரியா, செனிகல், சியேரா லியோனி மற்றும் டோகோ ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் புதர் மற்றும் மிதவெப்பமண்டல அல்லது வெப்பமண்டல உலர் தாழ் நிலப் புல்வெளி ஆகும்.

மேற்கோள்கள்
-----------

1. ↑  BirdLife International (2017). "*Cisticola rufus*". *IUCN Red List of Threatened Species* **2017**: e.T22713479A118726543. doi:10.2305/IUCN.UK.2017-3.RLTS.T22713479A118726543.en.. பார்த்த நாள்: 11 November 2021.
2. ↑ . .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3314954
* விக்கியினங்கள்: Cisticola rufus
* BirdLife: 22713479
* ஈபேர்டு: rufcis1
* Euring: 31360
* GBIF: 2492832
* iNaturalist: 7652
* IRMNG: 11309514
* ITIS: 559350
* IUCN: 22713479
* Xeno-canto: Cisticola-rufus

 |
**மதுரை மாவட்டம்** (**Madura District**) என்பது பிரித்தானிய இந்தியாவின், சென்னை மாகாணத்தின் ஒரு மாவட்டம் ஆகும். இது தற்போதைய தமிழ்நாட்டின் மாவட்டங்களான மதுரை, திண்டுக்கல், தேனி, இராமநாதபுரம், சிவகங்கை மற்றும் விருதுநகர் மாவட்டத்தின் ஒரு பகுதியை உள்ளடக்கியது.

வரலாறு
------

மதுரை மாவட்டமானது பாண்டியப் பேரரசின் மையமாக இருந்தது. இதன் தலைநகராக மதுரை நகரானது சங்க காலத்திலிருந்து இருந்து வந்தது. கி.பி. 10ஆம் நூற்றாண்டில் இப்பகுதியானது சோழப் பேரரசால் கைப்பற்றப்பட்டது. 10 ஆம் நூற்றாண்டு முதல் 13 ஆம் நூற்றாண்டு வரை சோழர்களின் மேலாதிக்கத்தில் பாண்டியர்கள் இருந்தனர். சோழர்களின் வீழ்ச்சிக்குப் பின்னர் மீண்டும் பாண்டியர்கள் தங்கள் பேரசை நிலைநாட்டினர். குறுகிய கால தனி ஆட்சிக் காலத்துக்குப் பின்னர், பாண்டியர்கள் அலாவுதீன் கில்சியினால் ஆளப்பட்ட தில்லி சுல்தானகத்தால் தோற்கடிக்கப்பட்டார்கள். அதன்பிறகு மதுரைப் பகுதியானது விசயநகரப் பேரரசால் வெற்றி கொள்ளப்படும்வரை மதுரை சுல்தானகத்தால் ஆளப்பட்டது. விஜயநகரப் பேரரசின் வெற்றிக்குப் பிறகு மதுரை நயக்கர் அசின் ஆட்சி நிலைகொண்டது. 1736 இல் மதுரை நாயக்கர் ஆட்சி முடிவுக்கு வந்து ஒரு பெரிய வெற்றிடம் உருவாகியது. இதனால் சிறிதுகாலம் உள்நாட்டுக் குழப்பங்கள் ஏற்பட்டன. முடிவில் மதுரையை பிரித்தானிய கிழக்கிந்திய நிறுவனம் கைப்பற்றி மதுரை மாவட்டமானது உருவாக்கப்பட்டது.

வட்டங்கள்
---------

மதுரை மாவட்டமானது 15 வட்டங்காள பிரிக்கப்பட்டிருந்தது. இதில் இராமநாதபுரம் சமஸ்தானத்துக்கு உட்பட்ட 5 *சமீந்தாரி* வட்டங்களும், சிவகங்கைச் சீமைக்கு உட்பட்ட 3 *சமீந்தாரி* வட்டங்களும் அடங்கும்.

* திண்டுக்கல் (பரப்பு: 2,910 சதுர கிலோமீட்டர்கள் (1,122 sq mi); தலைமையகம்: திண்டுக்கல்)
* கொடைக்கானல்
* மதுரை (பரப்பு: 1,160 சதுர கிலோமீட்டர்கள் (446 sq mi); தலைமையகம்: மதுரை)
* மேலூர் (பரப்பு: 1,260 சதுர கிலோமீட்டர்கள் (485 sq mi); தலைமையகம்: மேலூர்)
* முதுகுளத்தூர் (இராமநாதபுரம் சமஸ்தானத்தின் ஒரு பகுதி)
* பழனி
* பரமக்குடி (இராமநாதபுரம் சமஸ்தானத்தின் ஒரு பகுதி)
* பெரியகுளம் (பரப்பு: 3,900 சதுர கிலோமீட்டர்கள் (1,520 sq mi); தலைமையகம்: பெரியகுளம்)
* இராமநாதபுரம் (இராமநாதபுரம் சமஸ்தானத்தின் ஒரு பகுதி)
* சிவகங்கை (சிவகங்கைச் சீமையின் ஒரு பகுதி)
* திருச்சுழி (இராமநாதபுரம் சமஸ்தானத்தின் ஒரு பகுதி)
* திருமங்கலம் (பரப்பு: 1,930 சதுர கிலோமீட்டர்கள் (745 sq mi); தலைமையகம்: திருமங்கலம்)
* திருப்பத்தூர் (சிவகங்கைச் சீமையின் ஒரு பகுதி)
* திருபுவனம் (சிவகங்கைச் சீமையின் ஒரு பகுதி)
* திருவாடனை (இராமநாதபுரம் சமஸ்தானத்தின் ஒரு பகுதி)

நிர்வாகம்
---------

1901 ஆம் ஆண்டில் மதுரை மாவட்டமானது நிர்வாக வசதிக்காக, நான்கு கோட்டங்களாகப் பிரிக்கப்பட்டது. 

* திண்டுக்கல் கோட்டம்: திண்டுக்கல், கொடைக்கானல், பழநி, பெரியகுலம் ஆகிய வட்டங்கள்.
* இராமநாதபுரம் கோட்டம்: இராமநாதபுரம் சமஸ்தானம் மற்றும் சிவகங்கை சமஸ்தானம்.
* மதுரை கோட்டம்: மதுரை மற்றும் திருமங்கலம் வட்டங்கள்.
* மேலூர் கோட்டம்: மேலூர் வட்டம்.

சான்று
------

* *The Imperial Gazetteer of India, Volume 16*. London: Clarendon Press. 1908.
**லெட்சுமி நரசிம்மர் கோயில்** (**Lakshmi Narasimhar Temple**) என்பது தமிழ்நாட்டின் கிருட்டிணகிரி மாவட்டம், தேன்கனிக்கோட்டை வட்டம், கும்ளாபுரம் என்ற ஊரில் உள்ள நரசிம்மர் கோயில் ஆகும். இக்கோயில் கிருட்டிணகிரியிலிருந்து 66 கிலோ மீட்டர் தொலைவிலும், சென்னையிலிருந்து 329 கிலோ மீட்டர் தொலைவிலும் உள்ளது. இக்கோயில் விசயநகரப் பேரரசு காலத்தைச் சேர்ந்ததாக கருதப்படுகிறது.

கோயில் அமைப்பு
--------------

இக்கோயில் 600 ஆண்டுகளுக்கும் மேலான பழமையானது என்றும் விசயநகரப் பேரரசு காலத்தைச் சேர்ந்தது என்று கருதப்படுகிறது. இக்கோயில் கருவறை, அர்த்தமண்டபம், முகமண்டபம் ஆகிய அமைப்புகளோடு கருங்கல்லால் சிற்ப்ப வேலைப்பாடுகளிடன் கட்டப்பட்டுள்ளது. கருவறையின் வெளிப்புறச் சுவரில் நரசிம்மர் இரனியனை வதம் செய்யும் காட்சி, லட்சுமி நாராயணர், வேணுகோபாலன், கோவர்த்தனதாரி, காளிங்கநர்தனர், லெட்சுமி நரசிம்மர், வரதராசர், நவநீதக்கிருட்டிணன், கிருட்டிணர் யசோமை முன்பு தோப்புக்கணரம் போடுதல், இராமன், இலக்குவன், சீதை அனுமான், விட்டுணு, அனந்த சயனர் போன்ற சிற்பங்கள் இடம்பெற்றுள்ளன. முகமண்டபத் தூண்களில் கண்ணன், நரசிம்மர் ஆகியோரின் பவ்வேறு தோற்றங்கள் செதுக்கபட்டுள்ளன.

கோயிலுக்கு முன் உள்ள கருடக் கம்பத்தின் பீடத்தில் நான்கு புறமும் இசைக்கருவிகளை வாசித்தபடி நடனமாடுபவர்களின் புடைப்புச் சிற்பங்கள் செதுக்கபட்டுள்ளன.

இதனையும் காண்க
--------------

* யாதகிரி லெட்சுமி நரசிம்மர் கோவில்

மேற்கோள்கள்
-----------

1. ↑  மலர், மாலை (2023-10-18). "கும்ளாபுரத்தில் உள்ள லட்சுமி நரசிம்மர் கோவில் 600 ஆண்டுகள் பழமை வாய்ந்தது ஆய்வில் கண்டுபிடிப்பு". `{{cite magazine}}`: Cite magazine requires `|magazine=` (help)
**யுராமெட் (ஆங்: EURAMET,** **தேசிய** **அளவீட்டு** **நிறுவனங்களின் ஐரோப்பிய சங்கம்**, முன்னர் யுரோமெட் (**EUROMET)** என்று அழைக்கப்பட்டது **, அளவீட்டு தரநிலைகளில் ஐரோப்பிய** ஒத்துழைப்பு) என்பது ஐரோப்பிய ஒன்றியத்தின் (EU) உறுப்பு நாடுகளிலிருந்தும் மற்றும் ஐரோப்பிய சுதந்திர வர்த்தக சங்கத்தின் (EFTA) தேசிய அளவீட்டு அமைப்புகளின் கூட்டு கூட்டணியாகும். இதன் நோக்கம் அளவீட்டு நடவடிக்கைகள் மற்றும் சேவைகளை ஒருங்கிணைத்து பகிர்வதன் மூலம் அதிக செயல்திறனை அடைவதே ஆகும். 

EURAMET 11 ஜனவரி 2007 அன்று பெர்லினில் நிறுவப்பட்டது. இது பிரவுன்ச்வீக்கில் உள்ள அலுவலகங்களுடன் ஜெர்மன் சட்டத்தின் கீழ் பதிவுசெய்யப்பட்ட ஒரு நிறுவனமாகும், மேலும் ஜூலை 1, 2007 அன்று ஒரு பிராந்திய அளவீட்டு அமைப்பாக EUROMET இன் பங்கை ஏற்றுக்கொள்ளப்பட்டது.  23 செப்டம்பர் 1987 இல் ஸ்பெயினின் மாட்ரிட்டில் EUROMET உருவாக்கப்பட்டது மற்றும் 1 ஜனவரி 1988 அன்று முதல் செயல்படத் துவங்கியது. 

EURAMET இன் முழு உறுப்பினர் தகுதியானது, ஐரோப்பிய ஒன்றியம் மற்றும் EFTA உறுப்பு நாடுகளின் தேசிய அளவீட்டு நிறுவனங்கள் (NMI கள்), பிற ஐரோப்பிய நாடுகளின் நன்கு நிறுவப்பட்ட NMI கள் மற்றும் அளவீட்டுத் துறையில் பணிபுரியும் ஐரோப்பிய ஆணையத்தின் நிறுவனம் ஆகியவற்றுக்கு மட்டுப்படுத்தப்பட்டுள்ளது. உறுப்பு நாடுகள் மற்றும் என்.எம்.ஐ.களிலிருந்து நியமிக்கப்பட்ட அளவீட்டு நிறுவனங்களுக்கு இணை உறுப்பினர் கிடைக்கிறது, அவை பல்வேறு காரணங்களுக்காக முழு உறுப்பினர்களாக இருக்க முடியாது. 

EURAMET-ஆனது ஐரோப்பிய மட்டத்தில் அளவியல் செயல்பாட்டை ஒருங்கிணைக்கிறது, தேவைகளின் அடிப்படையில் சர்வதேச சட்ட அளவீட்டு அமைப்பு மற்றும் சர்வதேச எடைகள் மற்றும் அளவீடுகள் பணியகம் ஆகியவற்றுடன் தொடர்புகொள்கிறது. இது பல்வேறு அளவுத்திருத்தம் மற்றும் தொழில்நுட்ப வழிகாட்டிகள்  மற்றும் ஐரோப்பிய நேர மண்டலங்கள் குறித்த புத்தகம் ஆகியவற்றை வெளியீடுகின்றது.

மேலும் காண்க
------------

* வெல்மெக், சட்ட அளவீட்டுத் துறையில் ஐரோப்பிய ஒத்துழைப்பை ஊக்குவிக்கும் ஒரு அமைப்பு

வெளி இணைப்புகள்
---------------

* அதிகாரப்பூர்வ இணையதளம்

குறிப்புகள்
-----------

1. 1 2  "EURAMET". NMi. . 
[*தொடர்பிழந்த இணைப்பு*]
2. ↑  "Objectives of EURAMET". EURAMET. .
3. ↑  "Members and Associates". EURAMET. 25 January 2013. .
4. ↑  "Metrology Documents". EURAMET. 25 January 2013. .
**தமோர் ஆறு** நேபாளத்தின் கிழக்குப் பகுதியில் உள்ள ஒரு பெரிய ஆறாகும். இது கஞ்சன்ஜங்கா மலை மற்றும் அதன் சுற்றுவட்டாரப் பகுதிகளில் உற்பத்தி ஆகிறது. தமோர் ஆறும், அருண் ஆறும் திரிவேணி படித்துறையில் உள்ள சன் கோசி ஆற்றுடன் இணைந்து மாபெரும் சப்தகோசி ஆறாக உருவெடுத்து மகாபாரத மலைத்தொடரின் வழியாக கங்கை சமவெளியில் பாய்கிறது.

கோசி நதி அமைப்பு
----------------

கிழக்கு நேபாளத்தில் கோசி ஆற்றின் வடிநிலப்பகுதிகள் அமைந்துள்ளன. ஏழு ஆறுகள் கிழக்கு-மத்திய நேபாளத்தில் இணைந்து இந்த நதியை உருவாக்குவதால் இது சப்தகோசி என்று அழைக்கப்படுகிறது. கோசி ஆற்றமைப்பை உருவாக்கும் முக்கிய ஆறுகளாவன, சன் கோசி, இந்திராவதி ஆறு, போட் கோசி, துத் கோசி, அருண் ஆறு, பருன் ஆறு மற்றும் தமோர் ஆறு. இவ்வாறு ஒருங்கிணைந்த ஆறானது சத்ரா பள்ளத்தாக்கு வழியாக தெற்கு திசை நோக்கி வெளியேறி இந்தியச் சமவெளிக்குள் பாய்கிறது.

சப்த கோசி ஆற்றின் மொத்த நீரில் 44 சதவீதத்தை சன் கோசியும், அருண் ஆறு 37 சதவீதமும், தமோர் ஆறு 19 சதவீதமும் பங்களிக்கிறது.

மேற்கோள்கள்
-----------

1. ↑  "a complete guide to Nepal's rivers". *Sun Koshi river trip* (.). .
2. ↑  Negi, Sharad Singh (1991). *Himalayan rivers, lakes and glaciers*. Indus. பன்னாட்டுத் தரப்புத்தக எண்:9788185182612.. பார்த்த நாள்: 2010-05-14.
3. ↑  Bahadur, Jagdish (2004). *Himalayan snow and glaciers: associated environmental problems, progress*. Concept Publishing Company. பன்னாட்டுத் தரப்புத்தக எண்:9788180690914.. பார்த்த நாள்: 2010-05-14.
**ஜி. வெங்கட் சுவாமி** (G. Venkatswamy) (5 அக்டோபர் 1929 - 22 டிசம்பர் 2014) பதினான்காவது மக்களவை உறுப்பினராக இருந்த ஒரு இந்திய அரசியல்வாதி ஆவார். இந்திய நாடாளுமன்றத்திற்கு ஏழு முறை தேர்தெடுக்கப்பட்டவர். இவர் காக்கா அல்லது குடிசேலா வெங்கடசுவாமி என்று பிரபலமாக அறியப்பட்டார்.

இவர் தெலங்காணாவின் பெத்தபள்ளி மக்களவைத் தொகுதியை இந்திய தேசிய காங்கிரசு சார்பில் பிரதிநிதித்துவப்படுத்தினார். பெத்தபள்ளி மக்களவையிலிருந்து 4 முறையும், சித்திபேட்டை மக்களவையிலிருந்து 3 முறையும் தேர்ந்தெடுக்கப்பட்டார். அவரது மகன் கதம் விவேகானந்த் 2009-2014 வரை பெத்தப்பள்ளி மக்களவையை பிரதிநிதித்துவப்படுத்தினார்.

சொந்த வாழ்க்கை
--------------

இவரது மகன்கள் கதம் வினோத் மற்றும் கதம் விவேகானந்த் இருவரும் அரசியல்வாதிகள்.  வெங்கடசாமி உடல் நலக்குறைவால் டிசம்பர் 22, 2014 அன்று ஐதராபாத்தில் உள்ள கேர் மருத்துவமனையில் இறந்தார்.

மேற்கோள்கள்
-----------

வெளி இணைப்புகள்
---------------



1. ↑  "Venkataswamy's sons join Cong, Rayapati in TDP net". *Business Standard India*. Press Trust of India. 2014-03-31. .
2. ↑  Congress leader Venkatswamy dies of prolonged illness. Times of India. 22 December 2014
**துவா இனக்குழு** (*Twa*) அல்லது **பாத்வா இனக்குழு** மத்திய ஆபிரிக்காவில் ருவாண்டா, புருண்டி, உகண்டா ஆகிய நாடுகளிலும், கொங்கோ ஜனநாயகக் குடியரசின் கிழக்குப் பகுதியிலும் வாழும் இனக்குழுக்களில் ஒன்றாகும். பிக்மி மக்களான இவர்களே மத்திய ஆபிரிக்காவின் பேரேரிப் பகுதியில் மிகப் பழைய காலம் தொட்டு வாழ்ந்து வருபவர்களாவர். 2000 ஆண்டில் இவர்களின் மொத்த மக்கள் தொகை ஏறத்தாழ 80,000 ஆக இருந்தது. 

அங்கோலா, நமீபியா, சாம்பியா, பொட்ஸ்வானா ஆகிய நாடுகளிலும் தெற்கத்திய துவா மக்கள் வாந்துவருகின்றனர். இவர்கள் காட்டுப் பகுதிகளிலிருந்து தொலைவில் பாலைவனப் பகுதிகளிலும், சதுப்பு நிலப் பகுதிகளிலும் வாழ்கிறார்கள். இவர்கள் பற்றிக் குறைவான ஆய்வுகளே நடத்தப்பட்டுள்ளன.

வரலாறு
------

சுமார் 11 ஆம் நூற்றாண்டளவில் துவா இனக்குழுவினரின் மரபுவழிப் பகுதிகளுக்குள் வந்த ஹூட்டு இனக்குழுவினர் அவர்களைத் தமது ஆதிக்கத்துள் கொண்டுவந்தனர். 15 ஆம் நூற்றாண்டை அண்டி துட்சி இனக்குழுவினர் இப் பகுதிக்குள் புகுந்து முன்னிருந்த இரு இனத்தவரையும் அடிப்படுத்தினர். துவாக்கள், ஹூட்டுக்களும், துத்சிக்களும் பேசும் கின்யார்வாண்டா மொழியையே பேசுகின்றனர். பல நூறு ஆண்டுகளாகவே துவாக்கள், மிகச் சிறிய மக்கள் குழுவினராகவே இப் பகுதியில் வாழ்ந்து வருகின்றனர். தற்போது, ருவாண்டாவிலும், புரூண்டியிலும், மொத்த மக்கள் தொகையில் சுமார் 1% என்ற அளவிலேயே இவர்கள் உள்ளார்கள். இதனால், இந்நாடுகளின் அரசியலில் இவர்களது பங்களிப்பு மிகக் குறைவே.

மேற்கோள்கள்
-----------

1. ↑  Johnstone, Patrick, and Jason Mandryk. Operation World. Waynesboro, GA: Paternoster Lifestyle, 2001.
**ஏழை பங்காளன்** 1963 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் ஜெமினி கணேசன், ராகினி மற்றும் பலரும் நடித்திருந்தனர்.

திரைக்கதை
---------

ஒரு பணக்கார வாலிபன், 'அண்ணல் காந்தியடிகள் தனது பிரசங்கங்களிலும், கட்டுரைகளிலும் உலக மக்களுக்குப் போதித்த உண்மைகளை ஊருக்கு ஒருவராவது பின்பற்றி நடக்க ஆரம்பித்தால், இல்லாதவர்களுக்கும் இருப்பவர்களுக்கும் இடையே இருக்கும் இடைவெளி குறைந்து, நாளடைவில் வறுமை ஒழிந்து, வளமான வாழ்வை எல்லோரும் அடைய முடியும்' என நம்புகிறான்.

இதனால் தன்னிடமுள்ள செல்வத்தின் பெரும்பகுதியை ஏழைகளை முன்னேற்றப் பயன் படுத்துகிறான். இதனால் அவன் "ஏழை பங்காளன்" என ஊரார் புகழ்ந்துரைக்கிறார்கள்.

அந்தப் பணக்கார வாலிபன் என்னென்ன செய்தான் என்பதை விளக்குவதே படத்தின் கதை.

நடிகர்கள்
---------

ஜெமினி கணேசன்  

ராகினி  

புஷ்பலதா  

எம். என். நம்பியார்  

எஸ். ஏ. அசோகன்  

கே. பாலாஜி  

டி. எஸ். முத்தையா  

கே. டி. சந்தானம்  

நாகேஷ்  

மனோரமா  

மாலதி  

எம். எஸ். எஸ். பாக்கியம்  

லட்சுமிபிரபா  

தர்மா  

எஸ். வி. ராமதாஸ்  

வி. மகாலிங்கம்  

*ஆள்வார்* குப்புசாமி  

*கரிக்கோல்* ராஜு  

*ஜெமினி* பாலு  

குமரப்பா  

பிரபாகர்  

வி. பி. சாமி  

தண்டபாணி  

*லூஸ்* ஆறுமுகம்  

மாரி  

ராஜு

தயாரிப்பு குழு
--------------

**தயாரிப்பு:** *வயலின்* கே. வி. மகாதேவன்  

**இயக்குநர்:** கே. சங்கர்  

**கதை வசனம்:** மா. லட்சுமணன்  

**ஒளிப்பதிவு இயக்குநர்:** தம்பு  

**படப்பிடிப்பு:** கே. எஸ். பாஸ்கர் ராவ்  

**எடிட்டிங்:** கே. நாராயணன்  

**ஒலிப்பதிவு இயக்குநர்:** டி. எஸ். ரங்கசாமி  

**ஒலிப்பதிவு:** கே. துரைசாமி  

**நடன அமைப்பு:** எஸ். எம். ராஜ்குமார்  

**சண்டைப்பயிற்சி:** வி. பி. சாமி  

**கலை:** ஏ. பாலு  

**ப்ராஸஸிங்:** கே. பரதன்  

**நிழற்படம்:** ஆர். பி. சாரதி  

**ஸ்டூடியோ:** மெஜஸ்டிக்

பாடல்கள்
--------

ஏழை பங்காளன் படத்துக்கு இசையமைத்தவர் கே. வி. மகாதேவன். பாடல்களை யாத்தவர்கள்: கண்ணதாசன், வாலி, பஞ்சு அருணாசலம் ஆகியோர். பின்னணி பாடியவர்கள்: டி. எம். சௌந்தரராஜன், பி. சுசீலா ஆகியோர்.

| எண் | பாடல் | பாடகர்/கள் | கால அளவு (நி:செக்) | பாடலாசிரியர் |
| --- | --- | --- | --- | --- |
| 1 | யூடியூபில் வீட்டுக்கு வந்த மச்சான் | பி. சுசீலா | 04:46 | வாலி |
| 2 | யூடியூபில் முட்டையை விட்டு | டி. எம். சௌந்தரராஜன் | 03:22 | கண்ணதாசன் |
| 3 | விளக்கு எரிகின்றது | டி. எம். சௌந்தரராஜன் | 04:54 | கண்ணதாசன் |
| 4 | யூடியூபில் மனதில் என்ன மயக்கம் | டி. எம். சௌந்தரராஜன்பி. சுசீலா | 04:54 | பஞ்சு அருணாசலம் |
| 5 | யூடியூபில் தாயாக மாறவா | டி. எம். சௌந்தரராஜன் | 02:51 | பஞ்சு அருணாசலம் |
| 6 | ஊரழுத வேளையிலே ... ஏழை பங்காளன் இவனே | டி. எம். சௌந்தரராஜன் |  | வாலி |

மேற்கோள்கள்
-----------

1. ↑  "1963 – ஏழை பங்காளன்". .

உசாத்துணை
---------

ஏழை பங்காளன் பாட்டுப் புத்தகம்

வெளி இணைப்புகள்
---------------

* யூடியூபில் ஏழை பங்காளன் திரைப்படம்
**அகோகோதே-19 (WASP - 19)** என்பது முறைப்படி அளவு என்று பெயரிடப்பட்ட ஒரு நட்சத்திரம் ஆகும் , இது தெற்கு அரைக்கோளத்தின் வேலா விண்மீன் குழுவில் சுமார் 869 ஒளியாண்டுகள் (266 புடைநொடிகள்) தொலைவில் அமைந்துள்ளது. இந்த நட்சத்திரம் இறுக்கமான வட்டணையில் பரவும் சூடான வியாழன் வகைக் கோளை வைத்திருப்பது கண்டறியப்பட்டுள்ளது.

அகோகோதே - 19 சூரியனை விட பழமையானது , சூரிய ஒளிக்கு மேலே அடர்தனிமங்களின் ஒரு பகுதியை கொண்டுள்ளது. இது மாபெரும் கோளால் நெருக்கமான வட்டணையில் உருவாக்கப்பட்ட ஒதங்களால் வேகமாகச் சுழல்கிறது.

பெயரிடல்
--------

*அகோகோதே - 19* என்ற பெயர் அகல் கோணக் கோள் தேட்டத் திட்டத்தின்வழி ஒரு கோளைக் கொண்ட 19 வது விண்மீன் என்பதை இது குறிக்கிறது.

2022 ஆகத்தில் , இந்தக் கோள் அமைப்பு மூன்றாவது பெயர் புற உலகங்கள் திட்டத்தால் பெயரிடப்பட்ட 20 அமைப்புகளில் சேர்க்கப்பட்டது. ஏர்ௐஅப்பட்ட பெயர்கள் வீலர்ஸ் ஹில்லில் உள்ள பிராண்டன் பார்க் தொடக்கப்பள்ளியைச் சேர்ந்த ஒரு குழுவால் முன்மொழியப்பட்டு ஜூன் 2023 இல் அறிவிக்கப்பட்டன. அகோகோதே - 19 விண்மீனுக்கு "வாட்டில் "என்று பெயரிடப்பட்டது மேலும் அதன் கோளுக்கு "பாங்க்சியா "என்று பெயரிடப்பட்டது. இது தாவரப் பேரினமான வாட்டிலையும் (குறிப்பாக கோல்டன் வாட்டில் *அக்கேசியா பைக்னந்தா)* பாங்க்சியாவையும் (குறிப்பாக ஸ்கார்லெட் பாங்க்சியா பாங்க்சியாக் கோக்கினியா) குறிக்கிறது.

கோள் அமைப்பு
------------

2009 ஆம் ஆண்டில், அகல் கோணக் கோள் தேட்டத் திட்டம் , இந்த விண்மீனுக்கு மிக அருகில் ஒரு சூடான வியாழன் வகை புறக்கோள் அகோகோதே - 19பி சுற்றிவருவதாகவும், அந்தக் காலத்தில் அறியப்பட்ட எந்தக் கடப்புவகைப் புறக்கோளினும் குறுகிய வட்டணை அலைவுநேரத்துடன் அமைவதாகவும் அறிவித்தது.

அகோகோதே-19 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b / Banksia** | 1.168±0.023 *M*J | 0.01634 ± 0.00019 | 0.7888396 ± 0.00000010 | 0 |

மேலும் காண்க
------------

* சூரியனுக்கு அப்பாற்பட்ட கோள்களின் பட்டியல்

மேற்கோள்கள்
-----------

1. ↑
2. ↑
3. ↑
**மகேந்திரபாலn (Mahendrapala)** (ஆட்சி கி.பி. 845–860 ) இந்திய துணைக் கண்டத்தின் வங்காளப் பகுதியின் பால வம்சத்தின் நான்காவது அரசர் ஆவார். இவர் தேவபாலன் மற்றும் அவரது ராணி மகதாவின் மகன்.

ஆட்சி
-----

 கொல்கத்தாவில் உள்ள மாநில தொல்லியல் அருங்காட்சியகத்தில் மகேந்திரபாலனின் செப்புத் தகடு கல்வெட்டு.
மகேந்திரபாலன் சில பாலப் பதிவுகளில் குறிப்பிடப்பட்டுள்ளார். ஆனால் முன்னர், வரலாற்றாசிரியர்கள் இந்த குறிப்புகள் குர்ஜரா-பிரதிஹார மன்னர் முதலாம் மகேந்திரபாலனைக் குறிப்பிடுவதாக நம்பினர். இருப்பினும், மகேந்திரபாலனால் வழங்கப்பட்ட ஜக்ஜீவன்பூர் செப்புத் தகடு சாசனத்தின் கண்டுபிடிப்பு, இவர் தேவபாலனுக்குப் பிறகு வந்த ஒரு தனித்துவமான பாலப் பேரரசர் என்பதைத் தெளிவுபடுத்தியது.  மகேந்திரபாலனின் ஆட்சியின் 7வது ஆண்டில் (கி.பி. 854 என்று நம்பப்படுகிறது) வெளியிடப்பட்ட சாசனம், மகேந்திரபாலனின் மகாசேனாபதி ("பெரிய தளபதி") வஜ்ரதேவனால் நந்தாதிர்கிகா உத்ரங்காவில் ஒரு மடாலயம் கட்டப்பட்டதைக் குறிப்பிடுகிறது.  மானியம் இவரது 7வது ஆட்சியாண்டில் தேதியிடப்பட்டுள்ளது.

மகேந்திரபாலனுக்குப் பிறகு முதலாம் சுரபாலன் பதவியேற்றார்  ஜக்ஜீவன்பூர் கல்வெட்டின் படி, சுரபாலன் மகேந்திரபாலனின் இளைய சகோதரர் மற்றும் அரச தூதுவர். 

மகேந்திரபாலன் வங்காளம், பீகார் மற்றும் உத்தரப் பிரதேசம் ஆகியவற்றின் மீது கட்டுப்பாட்டை தக்க வைத்துக் கொண்டதாகத் தெரிகிறது. இவர் ஹுனர்கள் மற்றும் உட்கலர்களுக்கு எதிராக மேலும் போர்களை மேற்கொண்டார். மேலும் தனது நாட்டை அப்படியே தனது இளைய சகோதரரும் வாரிசுமான முதலாம் சுரபாலனுக்கு வழங்கினார்.

மேற்கோள்கள்
-----------

1. ↑   *Akṣayanīvī: Essays Presented to Dr. Debala Mitra in Admiration of Her Scholarly Contributions*. Sri Satguru Publications. .
2. ↑  Bengal museum to reconstruct excavated Buddhist site
3. ↑  "Jagjivanpur, A newly discovered Buddhist site in west Bengal". Information & Cultural Affairs Department, Government of West Bengal website இம் மூலத்தில் இருந்து August 9, 2009 அன்று. பரணிடப்பட்டது... பார்த்த நாள்: 2009-10-18.
4. ↑   *Studies in Archaeology: Papers Presented in Memory of P.C. Dasgupta*. Books & Books. .
5. ↑   *A Sourcebook of Indian Civilization*. Orient Blackswan. .
6. ↑  Bhattacharya, Suresh Chandra, *Pāla Kings in the Badal Praśasti — A Stock-Taking*, Journal of Ancient Indian History, University of Calcutta, Vol. XXIV, 2007-08, pp. 73-82.
**இராமச்சந்திர ராத்து (Ramchandra Rath) இந்தியாவைச் சேர்ந்த ஓர் அரசியல்வாதியாவார். 1945 ஆம் ஆண்டு ஏப்ரல் மாதம் 6 ஆம் தேதியன்று இவர் பிறந்தார். இவரது தந்தையின் பெயர் பினாயக் ராத்து என்பதாகும்.** இந்திய தேசிய காங்கிரசு கட்சியின் உறுப்பினராக இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். நாடாளுமன்ற உறுப்பினராக மூன்று முறை பதவி வகித்துள்ளார். 1977, 1980 மற்றும் 1991 ஆம் ஆண்டுகளில் நடைபெற்ற இந்திய பொதுத் தேர்தல்களில், இவர் முறையே 6, 7 மற்றும் 10ஆவது மக்களவைக்கு அசிகா மக்களவைத் தொகுதியில் இருந்து தேர்ந்தெடுக்கப்பட்டார்.

மேற்கோள்கள்
-----------

1. ↑  CBSR Sharma. *Sharks on Campus: The Tragicomedy of Indian Universities*. Notion Press. பக். 115–. பன்னாட்டுத் தரப்புத்தக எண்:978-93-5206-526-4. .
2. ↑   *The Times of India Directory and Year Book Including Who's who*. .
3. ↑   *The United Kingdom, the Commonwealth of Nations, a Directory of Governments*. Political Research.. .
4. ↑  Sir Stanley Reed. *The Times of India Directory and Year Book Including Who's who*. Bennett, Coleman & Company. .

புற இணைப்புகள்
--------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
**கூடுதல் புள்ளி** (Extra credit) என்பது புள்ளிகளைப் பெறுவதற்கான ஒரு வழியாகும், குறிப்பாக பள்ளிகளில் இது பயன்படுத்தப்படுகிறது.

கூடுதல் புள்ளிகளுக்கான காரணங்கள்
--------------------------------

பல்வேறு காரணங்களுக்காக ஆசிரியர்கள் கூடுதல் புள்ளிகளைப் பயன்படுத்துகின்றனர். எடுத்துக்காட்டாக, அதிக திறன் கொண்ட மாணவர்கள் கூடுதல் சவாலில் இருந்து பயனடையலாம் என்று கருதலாம், ஆனால் அது அனைத்து மாணவர்களுக்கும் தேவையான ஒன்றாக இருக்காது. படிப்பில் பலவீனமான செயல்திறனுக்குப் பிறகு ஒரு மாணவர் தனது தரத்தை மேம்படுத்த அனுமதிக்கும் ஒரு வழியாக கூடுதல் புள்ளிகள் பயன்படுத்தப்படலாம்.

கணக்கீட்டு முறை
---------------

பொதுவாக, கூடுதல் புள்ளி வழங்குவது ஒருவரின் தரத்தை மட்டுமே மேம்படுத்தும். ஏற்கனவே உள்ள செயல்பாட்டில் புள்ளிகள் சேர்க்கப்படலாம், எடுத்துக்காட்டாக, இருக்கும் கேள்விகளிலேயே மிகவும் கடினமான கேள்விக்கு பதில் அளிக்கும் போது கூடுதல் புள்ளிகள் வழங்கப்படும். விருப்பச் செயல்பாடுகள் ஒட்டுமொத்த தரக் கணக்கீட்டில் பயன்படுத்தப்படும் புள்ளிகள் அல்லது மதிப்பெண்களைச் சேர்க்கலாம். எடுத்துக்காட்டாக, ஒட்டுமொத்த சதவீதத்தை கணக்கிடுவதில் பயன்படுத்தப்படும் பின்னத்தின் எண்ணிக்கையை அதிகரிக்கலாம்.

சர்ச்சைக்குரிய அம்சங்கள்
------------------------

ஆசிரியர் சூலியா ஜி. தாம்சன் கூடுதல் புள்ளிகளை "ஆசிரியர்களுக்கான சர்ச்சைக்குரிய தலைப்பு" என்று குறிப்பிடுகிறார்.  கலிபோர்னியாவில், 2006 ஆம் ஆண்டின் பிற்பகுதியில், வளங்கள் பற்றாக்குறையை சமாளிக்கும் முயற்சியில் பாடப் புத்தகங்களை வாங்கிய மாணவர்களுக்கெல்லாம் கூடுதல் புள்ளிகள் வழங்கப்பட்டபோது சர்ச்சையானது.

சான்றுகள்
---------

1. ↑  Lucas, Sandra Goss; Bernstein, Douglas A. (2004), *Teaching Psychology*, p. 36
2. ↑  Julia G. Thompson, "Extra Credit Dilemmas and Solutions," *The First-year Teacher's Survival Guide: Ready-to-use Strategies, Tools & Activities for Meeting the Challenges of Each School Day* (Wiley\_Default, 2007), 279.
3. ↑  "For credit, students go buy the book", Shirley Dang, Contra Costa Times, 3 November 2006
**இராமேசுவர் நீக்ரா (Rameshwar Neekhra)** இந்தியாவைச் சேர்ந்த ஓர் அரசியல்வாதியாவார். இ**ராமேசுவர் நிக்ரா என்றும் இவர்** உச்சரித்தார் அழைக்கப்படுகிறார். இந்தி மொழி திரைப்படத்துறையின் மூத்த நடிகர் அசுதோசு ராணாவின் உறவினராகவும் அறியப்படுகிறார். சட்டம் படித்து பட்டதாரியான இவர் இந்திய தேசிய காங்கிரசு கட்சியின் உறுப்பினராக செயற்பட்டார். இந்தியாவின் மத்தியப் பிரதேசத்தின் நர்மதாபுரத்தில் இருந்து தொடர்ந்து இரண்டு முறை மக்களவை 7 மற்றும் 8 ஆவது மக்களவைக்கு பாராளுமன்றத்தின் கீழ் சபைக்கு தேர்ந்தெடுக்கப்பட்டார். ஒரு தசாப்தத்திற்கும் மேலாக மத்திய பிரதேச மாநில வழக்கறிஞர் மன்றத்தின் தலைவராக இருந்தார். 1987 ஆம் ஆண்டு முதல் 1989 ஆம் ஆண்டு வரை சேவா தளத்தின் தேசிய துணைத் தலைவர், மத்தியப் பிரதேச இளைஞர் காங்கிரசின் தலைவர் 1985-1987, டாக்டர் அரி சிங் கூர் பல்கலைக்கழகத்தில் மாணவர் சங்கத்தின் பல்கலைக்கழகத் தலைவர், 1968-1970 சிக்சக்கு காங்கிரசின் நிறுவனர் உறுப்பினராகவும் பொறுப்பு வகித்து தற்போது மத்தியப் பிரதேச காங்கிரசு கட்சியின் மூத்த துணைத் தலைவராகவும் உள்ளார்.

மேற்கோள்கள்
-----------

1. ↑   *The Illustrated Weekly of India*. Published for the proprietors, Bennett, Coleman & Company, Limited, at the Times of India Press. 1989. பக். 39.. பார்த்த நாள்: 7 April 2019.
2. ↑   *Committees and Other Bodies on which Lok Sabha is Represented Wholly Or Partially*. Lok Sabha Secretariat.. 1980. பக். 7.. பார்த்த நாள்: 7 April 2019.
3. ↑   *Lok Sabha Debates*. Lok Sabha Secretariat. 1989. பக். 103.. பார்த்த நாள்: 7 April 2019.

புற இணைப்புகள்
--------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
**மாலதி ராவ்** ( கன்னடம்: ಮಾಲತಿ ರಾವ್ ) ஓர் இந்திய எழுத்தாளர். இவர் 2007 ஆம் ஆண்டு ஆங்கிலப் புதினமான *திசாடர்லி விமன்* க்காக சாகித்ய அகாதமி விருதை வென்றார்

ஆரம்ப வாழ்க்கை மற்றும் பின்னணி.
-------------------------------

மாலதி ராவ் (ஏப்ரல் 1930) கர்நாடகாவின் பெங்களூரில் சென்னகிரி பத்மநாப ராவ் மற்றும் ஸ்ரீமதி. பத்மாவதி தம்பதியினருக்கு மகளாகப் பிறந்தார். ஐந்து பெண் குழந்தைகளில் இவர் மூத்தவராவார். இருக்கு ஒரு மூத்த சகோதரர் மற்றும் இரண்டு இளைய சகோதரர்கள் உள்ளனர். இளம் பெண்ணாக இருந்தபோது,ஜேன் ஆஸ்டன், பிரான்டே சகோதரிகள் மற்றும் லூயிசா மே அல்காட் ஆகியோரின் படைப்புகளால் ஈர்க்கப்பட்டார். எழுதுவதில் ஆர்வம் கொண்டிருந்தார் மற்றும் பெங்களூரு மற்றும் மைசூர் பல்கலைக்கழகங்களில் ஆங்கில இலக்கியத்தைத் தொடர்ந்தார். அவர் தனது காலத்தின் புதிய தலைமுறையை, அதிக படித்த சுதந்திரமான வேலை செய்யும் பெண்ணாக உருவகப்படுத்தினார். அவர் பெங்களூரில் உள்ள விஜயா கல்லூரியில் ஆங்கில விரிவுரையாளராகவும், பழம்பெரும் பேராசிரியர் வி.டி. சீனிவாசன் கல்லூரியின் முதல்வராகவும் துறைத் தலைவராகவும் இருந்தார். ராவ் தனது ஆசிரியர் பணியின் பெரும் பகுதியை டெல்லியில் கழித்தார். தில்லி பல்கலைக்கழகத்தின் மிராண்டா ஹவுஸில் ஆங்கில இலக்கியம் கற்பித்தார்..

படைப்புகள்
----------

மாலதி ராவ் மூன்று புதினங்கள், மூன்று சிறுகதைத் தொகுப்புகள் மற்றும் பல செய்தித்தாள் கட்டுரைகளை எழுதியுள்ளார்.  "*தி பிரிட்சு", "* *பெனாரசு புளோவ்சு தெ கங்கா*" மற்றும் "*கம் பார் எ காபி ... பிளீசு"* ஆகியன இவரது குறிப்ப்பிடத்தகுந்த படைப்புகளாகும்.

  

2007 இல் வெளியிடப்பட்ட இவரது புதினமான '*டிசார்டலி விமன்*' மூலம் இவர் பரவலாக அறியப்பட்டார். இந்தக் கதை விடுதலைக்கு முந்தைய இந்தியாவில் இருந்த நான்கு பெண்கள் சமூக அடிமைக் கட்டமைப்பில் இருந்து வெளியேறியதனை அடிப்படையாகக் கொண்டது.இதற்காக இவர் குடியரசுத் தலைவரிடமிருந்து கௌரவ சாகித்ய அகாதமி விருதை வென்றார்.

படைப்புகள்
----------

* *தி பிரிட்ஜ்* (புதினம்), சாணக்யா பதிப்பகம் (தில்லி, இந்தியா), 1990
* *டிசார்டலி விமன்* (புதினம்), துரோன்குவில் பதிப்பகம் (பெங்களூர், இந்தியா), 2005
* மூன்று சிறுகதைத் தொகுப்புகள்
* *இன்குவிசிசன்*

விருதுகள்
---------

* 2007 இல் சாகித்ய அகாதமி விருது

சான்றுகள்
---------

1. ↑  Article Title[usurped!]
2. 1 2  "Awards & fellowships-Akademi Awards". .
3. 1 2  "The Hindu : Magazine / Interview : There are people listening". .
4. ↑  "Bridge malathi rao novel Books: Online Shopping in India - Buy Books,…". .
5. ↑  "The Hindu : Karnataka / Bangalore News : Telling a local tale in a global tongue". .
**தேவிநேனி நேரு** (Devineni Nehru) (பிறப்பு **தேவிநேனி ராஜசேகர்** ; 22 ஜூன் 1954 - 17 ஏப்ரல் 2017) இந்தியாவின் ஆந்திரப் பிரதேசத்தின் கிருஷ்ணா மாவட்டத்தில் உள்ள காங்கிபாடு சட்டமன்றத் தொகுதியைப் பிரதிநிதித்துவப்படுத்திய சட்டமன்ற உறுப்பினராவார்.

வாழ்க்கை
--------

நேரு, 1954 ஜூன் 22 அன்று விசயவாடாவில் பிறந்தார். விஜயவாடாவில் உள்ள கல்லூரியில் இளங்கலை பட்டம் பெற்றார். இவர் இரட்சுமி என்பவரை மணந்தார். இவர்களுக்கு கிராந்தி என்ற மகளும், தேவிநேனி அவினாஷ் என்ற மகனும் உள்ளனர்.

தொழில்
------

மறைந்த முதல்வர் என்டிஆரின் தெலுங்கு தேசம் கட்சியின் அமைச்சரவையில் ராஜசேகர் (1994-96) அமைச்சராகப் பணியாற்றினார். ராஜசேகர் காங்கிபாடு சட்டமன்றத் தொகுதியில் இருந்து ஐந்து முறை (1983, 1985, 1989, 1994 மற்றும் 2004) எம்எல்ஏவாக வெற்றி பெற்றார். 2004ல் ஒய்.எஸ்.ராஜசேகர் ரெட்டி முதலமைச்சராக இருந்தபோது காங்கிரஸ் கட்சியிலிருந்து (இந்திய தேசிய காங்கிரஸ்) வெற்றி பெற்றார். 2009 தேர்தலில் 190 வாக்குகள் வித்தியாசத்தில் தோல்வியடைந்தார். ஆந்திர மாநிலப் பிரிவினைக்குப் பிறகு 2014 தேர்தலில் காங்கிரஸ் கட்சியிலிருந்து (INC) தோற்றார். பின்னர் மீண்டும் தெலுங்கு தேசம் கட்சியில் இணைந்தார். 

அவர் 17 ஏப்ரல் 2017 அன்று ஹைதராபாத்தில் உள்ள அவரது வீட்டில் மாரடைப்பால் இறந்தார்.

குறிப்புகள்
-----------


1. ↑  "Andhra Pradesh Assembly Election Results in 1989". .
2. ↑  Devineni Avinash
3. ↑  "Nehru to join TDP today".. பார்த்த நாள்: 2021-11-30.
**சோனுபாவு தகது பசுவந்து (Sonubhau Dagadu Baswant) இந்தியாவைச் சேர்ந்த ஓர் அரசியல்வாதியாவார். 1915 ஆம் ஆண்டு** பிப்ரவரி மாதம் 10 ஆம் தேதியன்று இவர் பிறந்தார். மகாராட்டிராவின் தானே தொகுதியில் இருந்து இந்தியாவின் 3 ஆவது மக்களவை உறுப்பினராகவும், 4ஆவது மக்களவை உறுப்பினராகவும் இந்திய தேசிய காங்கிரசு அரசியல் கட்சியின் உறுப்பினராகவும் இருந்தார். 

மகாராட்டிர மாநிலம் தானே மாவட்டத்தில் உள்ள குட்காரில் பிறந்த இவர், பார்வதிபாய் என்பவரை மணந்து தானே மாவட்டத்தில் உள்ள சாபூரில் வசித்து வந்தார். ஒரு விவசாயியான இவர் 1952 முதல் 1959 வரை தானே மாவட்ட மேம்பாட்டு வாரியத்தின் உறுப்பினராகவும், 1964 முதல் 1967 வரை அனைத்திந்திய காங்கிரசு கட்சியின் உறுப்பினராகவும், மகாராட்டிர மாநில வன மேம்பாட்டு வாரியம் மற்றும் மகாராட்டிர வளர்ச்சி கூட்டுறவு சங்கத்தின் உறுப்பினராகவும் இருந்தார். 1959 முதல் 1964 வரை தானே மாவட்ட காங்கிரசு குழுவின் தலைவராகவும், அம்பர்நாத் ஆயுதத் தொழிற்சாலை தேசிய ஊழியர் சங்கம், தானே மாவட்ட பொதுப்பணித் துறை மற்றும் 1964 முதல் சாலைப் பணியாளர் சங்கம் ஆகியவற்றின் தலைவராகவும் இருந்தார். 1963 முதல் சாகாப்பூர் தாலுகா கூட்டுறவு பால் உற்பத்தி ஒன்றியத்தின் தலைவராக இருந்து வருகிறார்

மேற்கோள்கள்
-----------

புற இணைப்புகள்
--------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்



1. ↑  India. Parliament. Lok Sabha (2003). *Indian Parliamentary Companion: Who's who of Members of Lok Sabha*. India: Lok Sabha Secretariat.
2. ↑  "Official biographical sketch". Parliament of India website.. பார்த்த நாள்: 22 February 2012.
Sarghi Jammu at Punjabi University on 5 April 2022 5 ஏப்ரல் 2022 அன்று பஞ்சாபி பல்கலைக்கழகத்தில் சர்கி ஜம்மு உரை நிகழ்த்திய போது
**சர்கி ஜம்மு** (Sarghi Jammu) ஒரு பஞ்சாபி எழுத்தாளர் மற்றும் கல்வியாளர் ஆவார். *அப்னே அப்னே மர்சியா என்ற* சிறுகதைத் தொகுப்பிற்காக 2021 ஆம் ஆண்டுக்கான தகான் பரிசுக்கான இறுதிப் போட்டியாளர்களில் இவரும் ஒருவராவர்.

சுயசரிதை
--------

இவர் பஞ்சாபி எழுத்தாளர் தல்பீர் சேத்தனின் மகள் ஆவார். இவர் பஞ்சாபி நாட்டுப்புறவியலில் முனைவர் பட்டத்தைப் பெற்றுள்ளார், தற்போது ஸ்ரீ குரு அங்கத் தேவ் கல்லூரி, காதுர் சாஹிப், தர்ன்-தரன் பஞ்சாப்பில் உதவிப் பேராசிரியராக உள்ளார்.

படைப்புகள்
----------

* *சாம் த்ரிஷ்டி* (2002)
* *கில்ரே அராஃப்* (2003)
* *சேத்தன் கதா* (2005)
* *விடா கான் தோ பெஹ்லா* (2009)
* *பஞ்சாபி கஹானி விச் லோக்தாரா தா அன்சார்ன் தே ரபுந்தர்* (2018)
* *அப்னே அப்னே மர்சியா* (2020)

விருதுகள்
---------

* 2021 - "*அப்னே அப்னே மர்சியா"*  புத்தகத்திற்காக தஹான் பரிசுக்கான இறுதிப் போட்டியாளர்

சான்றுகள்
---------

1. 1 2  "Sarghi Jammu Archives". .
2. ↑  "Lost Without Translation, Punjabi Yearns For Global Publishers". .
3. ↑  "ਸਰਘੀ ਜੰਮੂ ਤੇ ਬਲਬੀਰ ਮਾਧੋਪੁਰੀ ਨੂੰ ‘ਢਾਹਾਂ ਪੁਰਸਕਾਰ’". .
4. ↑  "Canada : Submissions invited for Dhahan Prize 2022". .
து**ளிபல்லா வீரையா சௌத்ரி** ( *Dhulipalla Veeraiah Chowdar*y ) தெலுங்கு தேசம் கட்சியைச் சேர்ந்த இந்திய அரசியல்வாதியும், ஆந்திரப் பிரதேச சட்டப் பேரவையின் முன்னாள் உறுப்பினரும் ஆவார்.  என். டி. ராமராவ் ஆட்சிக் காலத்தில் ஆந்திரப் பிரதேச அரசில் வருவாய்த் துறை அமைச்சராக இருந்தார்.

இவர் 1983 முதல் 1994 வரை பொன்னூர் சட்டமன்றத் தொகுதியின் சட்டமன்ற உறுப்பினராக பணியாற்றினார்  சங்கம் பால் பண்ணை உற்பத்தியாளர் நிறுவனத்தின் வளர்ச்சி மற்றும் வெற்றியில் இவர் முக்கிய பங்கு வகித்துள்ளார். 

குறிப்பாக ஆந்திராவின் குண்டூர் மாவட்டத்தில் உள்ள கிராமப்புற பால் உற்பத்தி செய்யும் விவசாயிகளின் வாழ்க்கையை மேம்படுத்த இவர் பாடுபட்டார். பால் உற்பத்தியாளர்களுடனான தொடர்புக்காக இவர் பிரபலமாக **பால வீரையா** என அறியப்பட்டவர்.  பால் தொழிலுக்கு இவர் ஆற்றிய பங்களிப்பை அங்கீகரித்து, ஐதராபாத்தில் உள்ள ஆந்திரப் பிரதேச பால் வளர்ச்சிக் கூட்டுறவு கூட்டமைப்பின் தலைவர் பொறுப்பு இவருக்கு வழங்கப்பட்டது.

மேற்கோள்கள்
-----------

1. ↑  "Andhra Pradesh Assembly Election Results in 1983". .
2. ↑  "Andhra Pradesh Assembly Election Results in 1985". .
3. 1 2  "About us | Dairy Processing Polytechnic". .
4. ↑  "About Us". .
பெண் மென்பட்டு எறும்புகள் வெசுபோய்டியா என்ற சூப்பர் குடும்பத்தைச் சேர்ந்த சிறகுகள் கொண்ட பூச்சிகளின் வகையைச் சேர்ந்தவை என்பதால், இவை இரண்டாம் நிலை சிறகற்றனவிற்கு எடுத்துக்காட்டு. மேலும், ஆண் மென்பட்டு எறும்புகள் முழுமையாக இறக்கைகள் கொண்டவை.
**சிறகற்றன** (*Aptery*) என்பது எந்த விதமான இறக்கைகளும் இல்லாத ஒரு விலங்கின் உடற்கூறியல் நிலை ஆகும். இந்த நிலையில் உள்ள ஒரு விலங்கு **ஏப்டெரசு** என்று ஆங்கிலத்தில் கூறப்படுகிறது.

பெரும்பாலான விலங்கினங்கள் *எப்டெரசு* உயிரலகு தொகுதிப் பிறப்பு வம்சாவளியைச் சேர்ந்தவை. இந்த குழுக்கள் **முதன்மை சிறகற்றன** என்று கூறப்படுகிறது. முதன்மையாகச் சிறகில்லாப் பூச்சிகள் என்ற துணைப்பிரிவைச் சேர்ந்த பூச்சிகள் உள்ளன.

சிறகற்றன என்பது ஒரு பெயரடை. அதாவது பூச்சி அல்லது உயிரினம் இறக்கையற்றது மற்றும் பொதுவாக இறக்கைகள் கொண்ட பூச்சியின் ஒரு குறிப்பிட்ட வடிவத்தைக் குறிக்கிறது. பொதுவாக இறக்கைகளைக் கொண்ட ஒரு குழுவில் உள்ள இறக்கையற்ற இனங்களையும் குறிக்கின்றது. எ.கா பல கணுக்காலிகள் (வெட்டுக்கிளிகள் மற்றும் கூட்டாளிகள்) மற்றும் *கைமனோப்டெரா* உயிரிகள். (குளவிகள்). சில குழுக்களில், ஒரு பாலினமானது சிறகுகளை உடையதாக இருக்கலாம், எ.கா. முட்டிலிடே (மென்பட்டு எறும்புகள்). மற்ற சந்தர்ப்பங்களில், பூச்சியின் ஒரு குறிப்பிட்ட வடிவம் (ஆனால் எல்லா நபர்களும் அல்ல) சிறகற்றனவாக இருக்கும். எ.கா. சில *டெட்ரிகிடே* (குள்ள வெட்டுக்கிளிகள்). சிறகுகள் கொண்ட உயிரலகின் வம்சாவளியைச் சேர்ந்த இறக்கையற்ற விலங்குகள் **இரண்டாம் நிலை சிறகற்றன** என்று கூறப்படுகிறது. தெள்ளு மற்றும் *நோட்டோப்டெரா* போன்ற முழு வரிசையினை உள்ளடக்கிய கணுக்காலிகள். இவை 5% தற்போதுள்ள *டெரிகோட்டா* ஆகும்.

மேற்கோள்கள்
-----------

1. ↑  Whiting, Michael; Bradler, Sven; Maxwell, Taylor (2003). "Loss and recovery of wings in stick insects". *Letters to Nature* **421** (6920): 264–267. doi:10.1038/nature01313. பப்மெட்:12529642. Bibcode: 2003Natur.421..264W.. பார்த்த நாள்: 28 November 2020.
கோடினிஸ். (2007). apterous, apterygote, apterygota. Bugguide.net.  இலிருந்து ஆகஸ்ட் 17, 2021 இல் பெறப்பட்டது.
**பில்லி சுபாசு சந்திர போசு** (Pilli Subhash Chandra Bose) ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். இவர் ஒய்எஸ்ஆர் காங்கிரஸ் கட்சியின் உறுப்பினராக 2020 மாநிலங்களவைத் தேர்தலில் ஆந்திரப் பிரதேசத்திலிருந்துஇந்திய நாடாளுமன்றத்தின் மாநிலங்களவைக்குத் தேர்ந்தெடுக்கப்பட்டார்.  

ஆந்திர மாநிலத்தின் துணை முதல்வராகவும் பதவி வகித்தார். மேலும், ஆந்திர பிரதேச சட்ட மேலவை உறுப்பினராகவும் இருந்துள்ளார்.

அரசியல் வாழ்க்கை
----------------

ஒய். எஸ். ஆர். காங்கிரஸ் கட்சி சார்பில் ராமசந்திராபுரம் சட்டப் பேரவைத் தொகுதியைப் பிரதிநிதித்துவப்படுத்தினார்.எ. சா. ராஜசேகர் ரெட்டியின் குடும்பத்திற்கு விசுவாசமாக இருந்தார். 

ராஜசேகர ரெட்டியின் அமைச்சரவையில் இரண்டு முறை அமைச்சராகவும், முன்னாள் முதல்வர் கொனியேட்டி ரோசையாவின் அமைச்சரவையில் ஒருமுறை அமைச்சராகவும் இருந்துள்ளார். ராஜசேகர ரெட்டியின் மகன் ஜெகன்மோகன் ரெட்டி தலைமையிலான ஒய். எஸ். ஆர். காங்கிரஸ் கட்சியில் சேர இவர் ராமச்சந்திரபுரத்தில் இருந்து உறுப்பினர் பதவியையும், கே. ரோசய்யாவின் அமைச்சரவையிலிருந்தும் வெளியேறினார். 

2019 ஆம் ஆண்டில், ஜெகன்மோகன் ரெட்டி தலைமையிலான அமைச்சரவையில் ஆந்திரப் பிரதேசத்தின் ஐந்து துணை முதலமைச்சர்களில் ஒருவரானார். மேலும் இவருக்கு வருவாய், பதிவு மற்றும் முத்திரைத் துறை அமைச்சராகவும் பொறுப்பு வழங்கப்பட்டது.  

ஆந்திரப் பிரதேச சட்டப் பேரவையை ரத்து செய்ய ஆந்திரப் பிரதேச அரசு முடிவெடுத்த பிறகு, ஆந்திரப் பிரதேச சட்ட மேலவை உறுப்பினராக இருந்ததால் இவரை மாநிலங்களவைக்கு அனுப்ப கட்சி முடிவு செய்தது.

மேற்கோள்கள்
-----------



1. ↑  "Parimal Nathwani among four elected to Rajya Sabha from Andhra Pradesh on YSR Congress tickets". *P Pavan* (Mumbai Mirror). 20 June 2020.. பார்த்த நாள்: 20 June 2020.
2. ↑  "All four Rajya Sabha seats in Andhra Pradesh go to YSRC while TDP secures just 17 votes". The New Indian Express. 20 June 2020.. பார்த்த நாள்: 20 June 2020.
3. ↑  PILLI SUBHASH CHANDRA BOSE. National Election Watch
4. ↑  Andhra Pradesh Know Your Minister: Pilli Subhash Chandrabose. *Sakshi*. 8 June 2019.
5. ↑  "Andhra Pradesh Ministers: Portfolios and profiles" (in en-IN). 8 June 2019. .
6. ↑  Jagan Reddy appoints Dalit woman as home minister of Andhra Pradesh. *Hindustan Times*. 8 June 2019.
**மல்லா விஜய பிரசாத்** (Malla Vijaya Prasad) ஓர் இந்திய அரசியல்வாதியும், கல்வியாளரும், திரைப்பட தயாரிப்பாளரும், ஆந்திரப் பிரதேச சட்டப் பேரவையின் முன்னாள் உறுப்பினரும், தொழிலதிபரும் ஆவார். இவர், ஆந்திரப் பிரதேச கல்வி நலன் மற்றும் உள்கட்டமைப்பு மேம்பாட்டுக் கழகத்தின் தலைவராகப் பணியாற்றுகிறார்.

மல்லா விஜய பிரசாத், ஆந்திர மாநிலம் விசாகப்பட்டினத்தில் 1966 இல் பிறந்தார். ஒடிசாவில் உள்ள பெர்காம்பூர் பல்கலைக்கழகத்தில் 1998இல் தனது இளங்கலைப் பட்டம் பெற்றார்.

பிற தொழில்கள்
-------------

பிரசாத் போக்குவரத்துத் தொழிலில் பணிபுரிந்து தொடங்கினார். பின்னர் அசையாச் சொத்து வணிகத்தில் ஈடுபட்டார். பின்னர் பொறியியல் கல்லூரியையும், பட்டயக் கல்லூரியையும் தொடங்கினார்.

தெலுங்கில் திரைப் படங்களைத் தயாரித்தார். விஜயபிரசாத் நல அறக்கட்டளையை நிறுவினார். ஏழைகளுக்கான கல்வி, சுகாதார முகாம்கள் உள்ளிட்ட சமூகப் பணிகளை மேற்கொண்டார். 

காங்கிரஸ் கட்சியின் சார்பில் விசாகப்பட்டினம் மேற்கு சட்டமன்றத் தொகுதியில் போட்டியிட்டு பிஜிவிஆர் நாயுடுவை தோற்கடித்தார். 2014 இல் ஒய்எஸ்ஆர் காங்கிரஸில் சேர்ந்தார்  பின்னர் 2019 ஆம் ஆண்டு மேற்கு விசாகப்பட்டினம் சட்டமன்றத் தொகுதியில் போட்டியிட்டு தோல்வியடைந்தார்.

ஜூலை 17, 2021 அன்று, நலன் மற்றும் உள்கட்டமைப்பு மேம்பாட்டு வாரியத் தலைவராக நியமிக்கப்பட்டார்.

மேற்கோள்கள்
-----------

1. ↑  "వైఎస్సార్‌సీపీ దళపతులు".
2. ↑  "అక్రమార్క'గణ'మా.. ప్రగతి 'ప్రసాద్‌'మా.." (in te). 2019-04-03. .
3. ↑  "Malla Vijay Prasad, Karanam Dharmasri joins YSR Congress Party - Sakshi".
4. ↑  ABN (2021-07-18). "పదవుల పంపకం" (in te). .
**திருமூழிக்களம்** என்பது 108 வைணவத் திருத்தலங்களில் ஒன்றாகும். நம்மாழ்வாரால் பாடல் பெற்ற இத்தலம் கேரள மாநிலத்தில் எர்ணாகுளம் மாவட்டத்தில் அமைந்துள்ளது.

அரித மகரிசி என்பவர் திருமாலைக் குறித்து இவ்விடத்தில் தவமிருந்து வேண்ட, மக்கள் கடைபிடிக்க வேண்டிய நெறிமுறைகளை போதிக்கும் ‘ஸ்ரீ ஸுக்தியை’ என்ற திருமொழியை இறைவன் அம்முனிவர்க்கு வழங்கினான். எனவே இவ்விடத்திற்கு திருமொழிக்களம் என்றும் எம்பெருமானுக்கு திருமொழிக்களத்தான் என்பதும் பெயராயிற்று. திருமொழிக்களம் என்பதே காலப்போக்கில் திருமூழிக்களமாயிற்று. இப்பெயரே தொன்னெடுங்காலமாய் விளங்கி வந்தபடியால் ஆழ்வார் பாசுரங்களிலும் திருமூழிக்களம் என்றே பயின்று வந்துள்ளது. இங்குள்ள இறைவன் கிழக்கு நோக்கி நின்ற திருக்கோலத்தில் திருமூழிக்களத்தான், அப்பன் ஸ்ரீஸுக்திநாதன் என்ற பெயர்களால் அழைக்கப்படுகிறான். இறைவி: மதுரவேணி நாச்சியார்.தீர்த்தம்: கபில தீர்த்தம்,பூர்ண நதி ஆகியன. விமானம்:சௌந்தர்ய விமானம் என்ற அமைப்பினைச் சேர்ந்தது. நம்மாழ்வாராலும், திருமங்கை ஆழ்வாராலும் 14 பாசுரங்களில் மங்களாசாசனம் செய்யப்பட்ட தலமாகும். இராமாயணத்தில் இலக்குவனுடன் பரதனும் சேர்ந்து வழிபட்ட தலமாகும். இத்தலத்திற்கு இலக்குவன் கோபுரம், மண்டபம் போன்றவற்றை எழுப்பி பல திருப்பணிகள் செய்தான். இலட்சுமணனின் திருப்பணிக்குப் பிறகு இலட்சுமணனையே மூலவராக வைத்து வழிபாடியற்றத் தொடங்கினர் என்பது இங்கு சொல் வழக்கு.

The entrance of the temple

படத்தொகுப்பு
------------

* கபில தீர்த்தம் கபில தீர்த்தம்
* சுத்தம்பலம் எனப்படும் சுற்று சுத்தம்பலம் எனப்படும் சுற்று

மேற்கோள்கள்
-----------

1. ↑  "Nammalvar : Poems and Biography". Poetry-chaikhana.com.. பார்த்த நாள்: 2011-07-04.
2. ↑  Elayavalli, Venkatesh K.. "108 Divya Desam: A Virtual Tour". .
3. 1 2  ஆ.எதிராஜன் B.A.. *108, வைணவ திவ்யதேச ஸ்தல வரலாறு*. தமிழ் இணையப் பல்கலைக் கழகம்.
**முதலாம் அலி அதில் ஷா** ( Ali Adil Shah I ; 1558-1579) பிஜப்பூர் சுல்தானகத்தின் ஐந்தாவது சுல்தான் ஆவார்.

இவரது முடிசூட்டு நாளில், அலி சுன்னி நடைமுறைகளை கைவிட்டு, சியா குத்பா மற்றும் பிற நடைமுறைகளை மீண்டும் அறிமுகப்படுத்தினார். பாரசீக மத மருத்துவர்களுக்கு ஷியா கோட்பாட்டைப் போதிக்க முழு சுதந்திரம் வழங்கப்பட்டது மற்றும் அவர்களின் மிஷனரி நடவடிக்கைகளுக்காக அரசால் ஊதியம் வழங்கப்பட்டது.

திருமணம்
--------

அகமதுநகரைச் சேர்ந்த நிஜாம் ஷாஹிஸின் மகள் சாந்த் பிபி என்ற புகழ்பெற்ற பெண் வீராங்கனையை மணந்தார். 1595ஆம் ஆண்டில் அக்பர் பேரரசரின் முகலாயப் படைகளுக்கு எதிராக அகமதுநகரைப் பாதுகாப்பதில் சாந்த் பிபி மிகவும் பிரபலமானவராக அறியப்படுகிறார்.

ஆட்சி
-----

அலியின் ஆட்சியின் போது பிஜப்பூர் மற்றும் விஜயநகரம் ஆகிய இரண்டும் ஒன்றுக்கொன்று மிக நெருக்கமாக இருந்தன. அலி ஒருமுறை விஜயநகரத்துக்கு சென்றபோது அங்கு அலிய ராம ராயன் மிகுந்த ஆடம்பரத்துடனும் மரியாதையுடனும் வரவேற்றார். 1565 ஆம் ஆண்டில், பேரரசின் முக்கிய தளபதி என்ற வகையில் தக்காணத்துச் சுல்தான்களான உசேன் நிசாம் ஷா, முதலாம் அலி ஆதில் ஷா, இப்ராகிம் குதுப் ஷா ஆகியோரின் கூட்டுப் படைகளின் ஆக்கிரமிப்புக்கு எதிராகத் தலைக்கோட்டைப் போரில் தானே தலைமை தாங்கினான். மிகப் பெரிய படை பலத்தைக் கொண்ட விஜயநகரப் பேரரசுக்கு இலகுவாக வெற்றி கிடைக்கும்போல் தோற்றிய இப் போர், எதிர்பாராத விதமாக, அலிய ராம ராயன் பிடிபட்டுக் கொல்லப்பட்டபோது, அவர்களுக்குப் பேரழிவாக முடிந்தது. இந்தத் தாக்கத்திலிருந்து விஜயநகரப் பேரரசு ஒருபோதும் மீளவே இல்லை. விஜயநகரம் எதிரிப் படைகளினால் பெரும் அழிவுக்குள்ளானது. நகர மக்கள் பெருமளவில் கொல்லப்பட்டனர். அரச குடும்பத்தினரும் அழிக்கப்பட்டனர். இந்த போரின் விளைவாக, பிஜப்பூரின் தெற்கு எல்லையானது விஜயநகரம் வரை நீட்டிக்கப்பட்டது. மேலும் அது மேலும் தெற்கே பிஜப்பூரின் எதிர்கால விரிவாக்கத்திற்கான வாயில்களைத் திறந்தது. இதன் விளைவாக, அலியின் ஆட்சியின் முடிவில், பிஜப்பூர் இராச்சியம் மேற்கு கடற்கரையில் ஹொனாவர் துறைமுகம் வரை விரிவடைந்தது. மேலும் தெற்கு எல்லை வரதா மற்றும் துங்கபத்ரா வழியாக நீட்டிக்கப்பட்டது.

வளர்ச்சிகள்
-----------

அலியின் ஆட்சிக் காலத்தில் முகலாயப் பேரரசர் அக்பருடன் இராஜதந்திர உறவுகள் ஏற்படுத்தப்பட்டு தூதர்கள் பரிமாறிக் கொள்ளப்பட்டனர்.

பின்வந்தவர்
-----------

1579 ஆம் ஆண்டில், அலிக்கு மகன் இல்லாததால், இவரது மருமகன் இப்ராகிமை தனது சகோதரர் தகாமாசிப்பின் மகனாக நியமித்தார். அதே ஆண்டில், அலி ஒரு மந்திரவாதியால் படுகொலை செய்யப்பட்டார்.  பீஜாப்பூரில் உள்ள சகாப் ரௌசாவிற்கு அருகிலுள்ள அலி கா ரௌசாவில் அடக்கம் செய்யப்பட்டார்.

சான்றுகள்
---------


1. ↑  Sen, Sailendra (2013). *A Textbook of Medieval Indian History*. Primus Books. பக். 118–119. பன்னாட்டுத் தரப்புத்தக எண்:978-9-38060-734-4.
2. ↑  *Tohfut-ul-mujahideen: An Historical Work in the Arabic Language* By *Zayn al-Dīn b. ʿAbd al-ʿAzīz al- Malībārī* (Translated into English by Lt. M.J. Rowlandson)
இரிங்கோல் காவு
**இரிங்கோல் காவு** இந்தியாவில் கேரள மாநிலத்தில் எர்ணாகுளம் மாவட்டம் குன்னத்துநாடு வட்டத்தில் பெரும்பாவூரில் இருந்து 2.5 தொலைவில் அமைந்துள்ள துர்க்கை கோயிலாகும். இது ஒரு வனக் கோயிலாகும். விஷ்ணுவின் ஆறாவது அவதாரமான பரசுராமரால் பிரதிஷ்டை செய்யப்பட்டதாக நம்பப்படுகின்ற, கேரளாவில் உள்ள 108 துர்க்கை கோயில்களில் இதுவும் ஒன்றாகக் கருதப்படுகிறது.

அமைவிடம்
--------

இக்கோயில் கொச்சியிலிருந்து 35 கிலோமீட்டர் தொலைவிலும், பெரும்பாவூரில் இருந்து 8 கிலோமீட்டர் தொலைவிலும், கொத்தமங்கலத்திலிருந்து 20 கிலோமீட்டர் தொலைவிலும் உள்ள பட்டல்' என்ற கிராமத்தில் அமைந்துள்ளது

புராணம்
-------

தேவகி வசுதேவர் ஆகியோரின் எட்டாவது மகனானன் கிருஷ்ணன் விரைவில் பிறக்கவிருக்கிறான் என்பதை அறிந்த கம்சன் அவர்களின் அனைத்து மகன்களையும் கொல்ல முடிவெடுத்தான். வசுதேவர் எட்டாவது குழந்தையை எப்படியாவது ஆபத்திலிருந்து காப்பாற்ற திட்டமிட்டார். குழந்தை கிருஷ்ணனை அவர்கள், அவன் பிறந்த உடனேயே பிருந்தாவனத்திற்கு இடம் மாற்றம் செய்து அழைத்துச்சென்றனர். அதற்கு முன்பாக யோகநித்ரா அல்லது மாயையின் அவதாரமான பெண் குழந்தையை அந்தத் தொட்டிலில் இட்டனர். அக்குழந்தை எட்டாவது மகன் அல்ல என்று தெரிந்தும் கம்சம் அவர்களைக் கொல்ல முடிவெடுத்தான். அவன் குழந்தையை வேகமாக தலைக்கு மேல் தூக்கியபோது அக்குழந்தை அதிகமான சக்தியைப்பெற்று, அந்தரத்தல் **இர்ரினோல்** நிலையில் இருந்தது. பின்னர் இப்பகுதி ***இரிங்கோல்*** எனப் பெயர் மாற்றம் பெற்றது. மரங்கள், தாவரங்களின் வடிவங்களில் உள்ள சக்தியை இறைவனும் இறைவியரும் சூழ்ந்ததாக நம்பப்படுகிறது.

நிர்வாகம்
---------

இரிங்கோல் காவு 28 குடும்பங்களுக்கு சொந்தமானதாகும். அவர்களால் அது நிர்வகிக்கப்பட்டது. இருந்தபோதிலும் 28 குடும்பங்களில் இருந்து 25 குடும்பங்கள் வெளியேறி, இரிங்கோலின் மூன்று குடும்பங்கள் (நாகஞ்சேரி, பட்டச்சேரி மற்றும் ஓரோழியம்) மட்டுமே காவு மற்றும் சுற்றியுள்ள காடுகளை திருவிதாங்கூர் தேவஸ்வம் போர்டு கையகப்படுத்தும் வரை அவ்விடத்தில் உரிமையாளர்களாக இருந்தனர்.

படத்தொகுப்பு
------------

### இரிங்கோல் காவு

* 
* 
* 
* 
* 

### நாகஞ்சேரி மனை

* 
* 
* 
* 
* 
* 
*

வெளி இணைப்புகள்
---------------

* இரிங்கோல்காவு சுற்றுலாத்தலங்கள்

மேற்கோள்கள்
-----------

1. ↑  "番茄社区app,番茄社区下载,番茄社区app官网下载". .
2. ↑  Iringole Kavu
**நீல்கமல் பூரி** (Neel Kamal Puri பிறப்பு: பிப்ரவரி 14, 1956) ஓர் இந்திய எழுத்தாளர், கட்டுரையாளர் மற்றும் கல்லூரி ஆசிரியர் ஆவார்.  பஞ்சாபின் லூதியானாவில் பிறந்த இவர், பாட்டியாலா சமஸ்தானத்தில் வளர்ந்தார்,யாதவிந்திரா பொதுப் பள்ளியில் பள்ளிப்படிப்பை முடித்தார். பள்ளியில் சேர்க்கப்பட்ட முதல் 30 பெண்களில் இவரும் ஒருவராவார். அதற்கு முன்பாக ஆண்கள் மட்டுமே பள்ளியில் பயின்றனர். 1979 முதல், பாட்டியாலா மற்றும் சண்டிகரில் உள்ள வெவ்வேறு கல்லூரிகளில் ஆங்கில இலக்கிய விரிவுரையாளராகப் பணியாற்றினார். தற்போது சண்டிகரில் உள்ள பெண்களுக்கான அரசு கல்லூரியில் இலக்கியம் மற்றும் ஊடகப் படிப்புகளைக் கற்பித்து வருகிறார்.[]

புத்தகங்கள்
-----------

நீலகமல் பூரி, பென்குயின் இந்தியாவால் வெளியிடப்பட்ட *பாட்டியாலா குவார்டெட்*  மற்றும் ரூபா பதிப்பகத்தால் வெளியிட்ட *ரிமம்பெர் டூ ஃபர்கெட்* ஆகிய புதினங்களை எழுதியுள்ளார். புகழ்பெற்ற எழுத்தாளர் குஷ்வந்த் சிங், *தி பாட்டியாலா குவார்டெட்டை* ஒரு பஞ்சாபி எழுதிய ஆங்கிலப் புனைகதையின் சிறந்த படைப்புகளில் ஒன்றாக விவரித்தார். இவர் பிறந்த மற்றும் வளர்ந்த நகரத்தை அடிப்படையாகக் கொண்ட இந்தக் கதைகளுக்குப் பிறகு, நீலகமல் பூரி *தேகா கதைகள்* என்ற சிறுகதைத் தொகுப்பில் அடுத்ததாக பணியாற்றுகிறார்.

சான்றுகள்
---------

1. ↑  "Neel Kamal Puri". Penguin Books India.. பார்த்த நாள்: 2013-12-03.
2. ↑  "Patiala Quartet". Penguin Books India. 2006-01-01.. பார்த்த நாள்: 2013-12-03.
3. ↑  "Neel Kamal Puri". Rupa Publications இம் மூலத்தில் இருந்து 16 August 2013 அன்று. பரணிடப்பட்டது... பார்த்த நாள்: 2013-12-03.
4. ↑  "The Tribune - Magazine section - Saturday Extra". Tribuneindia.com. 2006-01-14.. பார்த்த நாள்: 2013-12-03.
5. ↑  "Punjab's victory over history : Simply Punjabi - India Today". Indiatoday.intoday.in. 2013-02-21.. பார்த்த நாள்: 2013-12-03.
**அங்கிகா** (ஆங்கிலம்: Angika, இந்தி: अंगिका) மொழி இந்தியாவின் பீகார் , ஜார்கண்ட் , மேற்கு வங்காளம் மற்றும் நேபாளம் ஆகிய இடங்களில் பேசப்பட்டும் இந்தோ ஈரானிய மொழி ஆகும்.இம்மொழி சற்றே வங்காள மொழியை ஒத்து இருக்கும். மகாபாரதத்தில் குறிப்பிட்டுள்ளபடி அங்க தேசம் மக்கள் பேசிய மொழி இதுவாகும்.

நிலை
----

இந்திய அரசால் 8 ஆவது அட்டவணையில் அங்கீகரிக்கப்பட்டுள்ள 22 அலுவல் மொழிகளுள்  ஒன்றாக இது இல்லை.அதற்கான கோரிக்கை நிலுவையில் உள்ளது.

எழுத்து
-------

அங்கிகா மொழி தேவநாகரி எழுத்துவடிவில் எழுதப்படும். பழங்காலத்தில் **அங்கா லிபி** மற்றும் **காய்தி** போன்றவை புழக்கத்தில் இருந்தன.

வேறு பெயர்கள்
-------------

இம்மொழி கீழே குறிப்பிடப்பட்டுள்ள வேறு பெயர்களாலும் அழைக்கப்படும்.

* அங்கி
* சுர்ஜாபூரி
* அங்கிகார்
* செக்கா-சிக்கி
* சாய்-ச்செள
* பாகல்பூரி
* செக்காரி
* கேய்ல்-கேய்லி
* தீதி

மொழி பேசுவோர்
-------------

**கிழக்கு பீகார்**
காதிகார் , புர்னியா , கிசாங்காஜ் , மதேபுரா , சகர்சா , பாகல்பூர் , பங்கா , ஜாமுய் , முங்கர் , லகிசாராய் , பெங்குசாராய் மற்றும் சீக்புரா ஆகிய மாவட்டங்களில் புழக்கத்தில் உள்ளது.
**ஜார்கண்ட்**
சகப்காங்ஜ் , ஹோடா , டியோஹார் , பகுர் , டும்கா மற்றும் ஜம்ட்ரா ஆகிய மாவட்டங்களில் புழக்கத்தில் உள்ளது.

மேலும் , அங்கிகா மொழி பேசும் மக்கள் அதிக அளவு ஈரான் , அமெரிக்கா , இங்கிலாந்து மற்றும் கனடா ஆகிய இடங்களுக்குக் குடிபெயர்ந்துவிட்டனர்.

திரைப்படம்
----------

இம்மொழியின் முதல் திரைப்படம் 27 ஏப்ரல் 2007 ஆம் ஆண்டு பீகாரின் லெஷ்மி திரையரங்கில் வெளியிடப்பட்டது. திரைப்படத்தின் பெயர் **கஹாரியா வாலி போவ்ஜி**  பரணிடப்பட்டது 2016-03-04 at the வந்தவழி இயந்திரம் ஆகும்.அதன் பின் 2010-ல் **அங் புத்ரா** பரணிடப்பட்டது 2017-09-21 at the வந்தவழி இயந்திரம் எனும் திரைப்படம் வெளியானது.மேலும்  **கைசே சாந்தோ பிகுலா பிஸ்கரி கை** எனும் திரைப்படம் வெளியாகப்போகிறது.

விக்கிப்பீடியாவில் அங்கிகா
--------------------------

விக்கிப்பீடியாவில் அங்கிகா மொழியைச் சேர்க்க வேண்டும் என ஓட்டெடுப்பு நடக்கிறது.

மேற்கோள்கள்
-----------

1. 1 2
2. ↑
3. ↑  Nordhoff, Sebastian; Hammarström, Harald; Forkel, Robert ஏனையோர். தொகுப்பாசிரியர்கள் (2013). "அங்கிகா   
Angika". *Glottolog 2.2*. Leipzig: Max Planck Institute for Evolutionary Anthropology. .
4. ↑  "Languages in the Eighth Schedule". Ministry of Home Affairs. 2004-12-22.. பார்த்த நாள்: 2011-05-05.
5. ↑  "Angika.com". .
**லாவண்யா நல்லி,** இந்தியாவின் தமிழ்நாட்டைச் சேர்ந்த வணிக நிர்வாகியும், தொழிலதிபருமாவார். தற்போது இவரது குடும்ப வணிக நிறுவனமான நல்லி குழும நிறுவனங்களின் துணைத் தலைவராக இருந்து வருகிறார். இந்த குழுமம், பெண்கள் புடவைகள் மற்றும் உடைகளைத் தயாரித்து சில்லறை விற்பனை செய்யும் வர்த்தக கடைகளை நிர்வகித்து வருகிறது. நிபுணத்துவம் பெற்றது..

கல்வி
-----

லாவண்யா, சென்னையில் உள்ள அண்ணா பல்கலைக்கழகத்தில் கணினி அறிவியலில் பொறியியல் பட்டம் பெற்றுள்ளார்  மேலும்  ஹார்வர்ட் வணிகப் பள்ளியில் 2011 ஆம் ஆண்டில் முதுநிலை வணிக மேலாண்மை பட்டமும் பெற்றுள்ளார்.

தொழில்
------

அண்ணா பல்கலைக் கழகத்தில் கணினி அறிவியலில் இளங்கலை மூன்றாம் ஆண்டு படித்துக் கொண்டிருந்த போது, ​​அதன் ஒரு பகுதியாக, நல்லி நிறுவனத்தின் விநியோகத்துறையில் மூன்று மாத காலமாக, பயிற்சி பெற்றுள்ளார். மேலும் விற்பனை, சந்தைப்படுத்தல் மற்றும் நுகர்வோர் துறைகளிலும் பணியாற்றியுள்ளார்.  தனது பட்டப்படிப்பை முடித்த பிறகு 2009 ஆம் ஆண்டு வரையிலும் நல்லி நிறுவனத்தில் யில் தொடர்ந்து நான்கு ஆண்டுகள் பணியாற்றியுள்ளார்,

  

2009 ஆம் ஆண்டு முதல் 2011 ஆம் ஆண்டு வரை படிக்கச் சென்ற லாவண்யா, அங்கு அபய் கோதாரியை சந்தித்து காதலித்து, 2011 ஆம் ஆண்டில் அவரைத் திருமணம் செய்துகொண்டு தம்பதியராக சிகாகோவிற்கு குடிபெயர்ந்துள்ளார். இவரது கணவரான,கோதாரி பூஸ் ஹாமில்டன் நிறுவனத்திலும் லாவண்யா, மெக்கின்சி நிறுவனத்திலும் பணியில் சேர்ந்து வேலை செய்துள்ளனர். அந்நிறுவனத்தில் சேர்ந்து தலைசிறந்த ஐநூறு நிறுவனங்களின் தலைவர்களுக்கு உயர்மட்ட வளர்ச்சி மற்றும் லாபத்தை மேம்படுத்தும் முயற்சிகள், மாற்ற மேலாண்மை திட்டங்கள் மற்றும் பல வணிக உத்திகள் போன்றவற்றில் ஆலோசனை வழங்கும் குழுவில் பணிபுரிந்துள்ளார். அங்கு 2013 ஆம் ஆண்டு வரை பணிபுரிந்துள்ளார். 

2014 ஆம் ஆண்டில், லாவண்யா தனது குடும்பத்தினருடன், இந்தியாவுக்குத் திரும்பி, இந்தியாவின் முன்னணி இணையதள ஆடை விற்பனை நிறுவனமான,மிந்த்ராவில் சேர்ந்து, வருவாய் மற்றும் விற்பனை பிரிவின் துணைத் தலைவராக பணியாற்றியுள்ளார். அவரது கணவர், சொந்தத் தொழில் நிறுவனத்தைத் தொடங்கி நடத்தி வந்துள்ளார்.

குறிப்புகள்
-----------

1. ↑  "லாவண்யா நல்லி".. பார்த்த நாள்: 28 October 2023.
2. ↑  "Buy latest collection of Sarees Online at Nalli.com". .
3. ↑  "Lavanya Nalli | When the pie grows bigger, you don't need to worry who gets a bigger slice - Livemint". .
4. ↑  Pandya-Wagh, Kinjal (2016-08-29). "The Indian woman transforming her family's sari firm" (in en-GB). *BBC News*. .
5. ↑  "Lavanya Nalli Wants Family Silks Business To Be No.1 Global Sari Destination". .
6. ↑  "How Lavanya Nalli gave a modern twist to Nalli’s nine-decade legacy – Outlook Business WoW" (in en-US). .